NORAKSTS

|  |  |
| --- | --- |
| 28.11.2024. | Nr.15/13 |

**zemes starpgabala Viskaļu ielā 35, Jelgavā**

**atsavināšanas uzsākšana un izsoles noteikumu apstiprināšana**

Saņemts Lienes Upenieces (dz.1969.g., turpmāk - Iesniedzējs) 2022. gada 29. septembra iesniegums, kurā lūdz atsavināt Jelgavas valstspilsētas pašvaldībai piederošo zemes vienību Viskaļu ielā 35, Jelgavā, kura piegul Iesniedzējam piederošajai zemes vienībai Viskaļu ielā 39, Jelgavā.

Zemes vienība 6627 m2 platībā ar kadastra apzīmējumu 09000290850 Viskaļu ielā 35, Jelgavā ir ierakstīta Zemgales rajona tiesas Jelgavas pilsētas zemesgrāmatas nodalījumā Nr. 100000870996 ar kadastra Nr. 09000290643 uz Jelgavas valstspilsētas pašvaldības vārda un ir starpgabals starp Iesniedzējam piederošu zemes vienību Viskaļu ielā 39, Siliņu-Viskaļu mežu un fiziskām personām piederošām zemes vienībām Mednieku ielā 70, Viskaļu ielā 27, Viskaļu ielā 27A, Viskaļu ielā 31 un Viskaļu ielā 33.

Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), zemes vienības Viskaļu ielā 35 atļautā izmantošana ir dabas pamatnes teritorija.

Saskaņā ar Jelgavas valstspilsētas pašvaldības domes 2023. gada 28. septembra lēmumu Nr. 10/6 “Starpgabala statusa noteikšana zemes vienībām” zemes vienībai Viskaļu ielā 35, Jelgavā ir noteikts zemes starpgabala statuss. Zemes starpgabals nav izmantojams patstāvīgi funkcionējošas apbūves veidošanai, nav iespējama tā atsevišķa saimnieciska izmantošana un tas ir pievienojams kādam no blakus esošajiem nekustamajiem īpašumiem.

Atsavināšanas likuma 3. panta pirmās daļas 1. punktā noteikts, ka publiskas personas nekustamo īpašumu var atsavināt, pārdodot to izsolē ar pretendentu atlasi, t.i. starp zemes starpgabalam Viskaļu ielā 35, Jelgavā piegulošo šādu zemes vienību īpašniekiem:

1. Mednieku iela 70, Jelgava, kadastra Nr. 09000290773;
2. Viskaļu iela 27, Jelgava, kadastra Nr. 09000290517;
3. Viskaļu iela 27A, Jelgava, kadastra Nr. 09000290757;
4. Viskaļu iela 31, Jelgava, kadastra Nr. 09000290848;
5. Viskaļu iela 33, Jelgava, kadastra Nr. 09000290642;
6. Viskaļu iela 39, Jelgava, kadastra Nr. 09000290519.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025. gada 21. jūnijam), novērtēja zemes starpgabalu Viskaļu ielā 35, Jelgavā un noteica tās tirgus vērtību 6000,00 *euro* (seši tūkstoši *euro*, 00 centi)*.*

Nekustamā īpašuma Valsts kadastra informācijas sistēmā zemes starpgabala Viskaļu ielā 35, Jelgavā kadastrālā vērtība ir noteikta 2251,00 *euro* (divi tūkstoši divi simti piecdesmit viens *euro*, 00 centi).

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2024. gada 7. novembrī noteica zemes starpgabala Viskaļu ielā 35, Jelgavā nosacīto cenu 6000,00 *euro* (seši tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 600,00 *euro* (seši simti *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu un Jelgavas valstspilsētas pašvaldības īpašuma atsavināšanas komisijas 2024. gada 7. novembra lēmumu Nr. 8/3 “Zemes starpgabala Viskaļu ielā 35, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo zemes starpgabalu Viskaļu ielā 35, Jelgavā (kadastra Nr. 09000290643, kadastra apzīmējums 09000290850, platība 6627 m2), pārdodot to mutiskā izsolē ar augšupejošu soli un pretendentu atlasi starp starpgabalam piegulošo zemes vienību īpašniekiem.
2. Noteikt zemes starpgabala Viskaļu ielā 35, Jelgavā pārdošanas nosacīto cenu (izsoles sākumcenu) 6000,00 *euro* (seši tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 600,00 *euro* (seši simti *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – piecus gadus.
3. Apstiprināt zemes starpgabala Viskaļu ielā 35, Jelgavā, izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot zemes starpgabala Viskaļu ielā 35, Jelgavā, izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 28. novembrī